**Hans Møller Wraamann**, (født 20. desember 1803 i Flensburg kjøpstad, Schleswig-Holstein i datidens Danmark) var eier av Reperbanen på Skarmyra og repslagermester i Moss. I tillegg var han også eieren av tjærebrenneriet på Klyften. Etter at Hans Møller Wraamann solgte reperbanen til Anders Oluf Schulstock i 1889 levde han sine siste år som rentenist. Han levde det meste av sitt liv i Klostergata 7. Hans Møller Wraamann døde av et hjerteinfarkt, 18. desember 1897 i Moss.

Liv og virke
------------

Foto av Hans Møller Wraamann (ung). Fotografen er Hanssen, Carl Johan (21.01.1825-28.05.1900). Ukjent datering.
### Flensburg (1803-1838)

Det er lite som er dokumentert av livet til Hans Møller Wraamann før han utvandret til Norge. Likevel er det rimelig å anta at han allerede arbeidet som repslager i Flensburg i perioden før han ankom Moss. Ettersom ektepakten fra 1838 (skrevet i perioden etter han hadde ankommet Norge) viser at han allerede var repslagersvenn. I tillegg var Flensburg kjent for sine reperbaner, noe som styrker antagelsen.

### Moss (1838-1897)

Ektepakten mellom Hans Møller Wraamann og hans ektefelle Elen Marie Wraamann ble skrevet i 1839. Den ble skrevet i Norge, og antyder at Hans Møller Wraamann ankom Norge en gang i perioden 1803-1838. Ettersom faren hans, Hans Nicolai Wraamann, døde i 1832, og Hans Møller Wraamann hadde midler til å kjøpe seg både en bolig og en reperbane (1838) etter kort oppholdstid i Norge, er det rimelig å anta at midlene stammer fra farens arv. Det er derfor høyst sannsynlig at han utvandret i tiden etter farens død (i perioden 1832-1838), men dette er likevel kun en spekulasjon.

Mye tyder på at virksomheten til Hans Møller Wraamann var en suksess. Bare kort tid etter etableringen av tjærebrenneriet på Klyften, og overtagelsen av Reperbanen på Skarmyra, kjøpte Hans Møller Wraamann et hus i Klostergata. Mer spesifikt: Klostergata 7. Da Hans Møller Wraamann kjøpte huset var det gammelt og bygd av tre. Han valgte å rive det daværende bygget, og bygge et nytt hus. Dette huset ble bygd av mur i såkalt empirestil og stod ferdig i 1849. Denne empirestilen har preget huset (Klostergata 7) helt frem til i dag. I Klostergata 7 bodde Hans Møller Wraamann sammen med ektefellen Elen Marie Wraamann frem til sin død i 1897

Familie
-------

### Foreldre

Hans Nicolai Wraamann (født i Danmark i 1773, død i Flensburg, Danmark i 1832) var skipper i Flensburg og Hans Møller Wraamanns far.

Anna Margaretha Wraamann (født i Danmark i 1778, død i Flensburg, Danmark i 1821) var Hans Møller Wraamanns mor. Pikenavnet hennes var Anna Margaretha Wraamann. Dette er antageligvis her Hans Møller Wraamann fikk mellomnavnet "Møller" fra.

### Søsken

Hans Nicolai Wraamann  (født i Norder Fisher Strasse, Flensburg, Schleswig-Holstein, Danmark i 1802, død i Sønderborg, Aabenraa, Danmark i 1841) var Hans Møller Wraamanns bror.

Paul Møller Wraamann (født i St Marienviertel, Flensburg, Schleswig-Holstein, Danmark i 1810, død ukjent) var Hans Møller Wraamanns bror.

Jens Wraamann (født i St Marienviertel, Flensburg, Schleswig-Holstein, Danmark i 1808, død i St Marienviertel, Flensburg, Schleswig-Holstein, Danmark i 1834) var Hans Møller Wraamanns bror.

Hans Møller Wraamann (født i St Marienviertel, Flensburg, Schleswig-Holstein, Danmark i 1800, død i St Marienviertel, Flensburg, Schleswig-Holstein, Danmark i 1802) var Hans Møller Wraamanns bror.

Maria Hoyer (født i i St Marienviertel, Flensburg, Schleswig-Holstein, Danmark i 1797 , død ukjent) var Hans Møller Wraamanns søster. Pikenavnet hennes var Maria Wraamann.

Rosina Maria Wraamann (født i St Marienviertel, Flensburg, Schleswig-Holstein, Danmark i 1805 , død i St Marienviertel, Flensburg, Schleswig-Holstein, Danmark i 1807) var Hans Møller Wraamanns søster.

### Ektefelle

Elen Marie Wraamann (født i Holkemyren, Rygge, Østfold, Norge i 1812 , død i Moss, Østfold, Norge i 1888). Dødsårsaken var hjerneslag. Elen Marie Wraamanns pikenavn var Elen Marie Bjørnsen.

### Annet

Asmus Dyreborg (Dürborg) Wraamann (født i Als, Sønderborg, Region Syddanmark, Danmark i 1833, død i Moss, Østfold, Norge i 1886) var sønn av Hans Nicolai Wraamann (f. 1802, d. 1841) og nevø av Hans Møller Wraamann (f. 1803, d. 1897). Etter farens død utvandret han til Moss, Norge for å arbeide på reperbanen sammen med onkelen sin. Asmus Dyreborg Wraamann ble værende i Moss og etablerte sin egen familie her. Han arbeidet som repslager på reperbanen frem til sin død i 1886. Dødsårsaken var hjertestans.

Hans Møller Wraamann fikk aldri noen direkte etterkommere i nedadgående arverekke.

Repslager i Moss
----------------

Reperbanen på Skarmyra. Dagens Klostergata 15 (Moss). Bilde er fra boken "Moss som den var"
Hans Møller Wraamann kjøpte Reperbanen på Skarmyra av H. G. Bredal. i 1838. Under Hans Møller Wraamanns eierskap så reperbanen sin storhetstid. Han sørget for at den ble utvidet med over det dobbelte (i areal). På reperbanen arbeidet Hans Møller Wraamanns nevø, Asmus Dyreborg Wraamann, men også reperbanens fremtidige eier: Anders Oluf Schulstock. På Reperbanen på Skarmyra ble det naturligvis produsert tau, men også fiskesnøre. Reperbanen var i Hans Møller Wraamanns besittelse frem til 1889. Da solgte han den til Anders Oluf Schulstock. På denne tiden var Hans Møller Wraamann allerede enkemann. Etter salget av reperbanen overlevde han som rentenist. Dette antyder at reperbanen var en virksomhet som gav ham god avkastning ettersom han kunne overleve på renteavkastning. Det er liten tvil om at Hans Møller Wraamann tilhørte borgerskapet i Moss, Norge.

Død
---

Hans Møller Wraamann døde av et hjerteinfarkt, 18. desember 1897 i Moss i Klostergata 7. På denne tiden var han 94 år gammel. En usedvanlig høy alder i forhold til forventet levealder for en mann på 1800-tallet i Norge. Arven etter Hans Møller Wraamann ble fordelt likt mellom de gjenlevende nevøene og niesene hans.

Se også
-------

* Klostergata (Moss)
* Klostergata 7 og 7A
* Klostergata 15 (Moss)
* Flensburg
* Reperbane

Referanser
----------

1. 1 2 3 4  «001 Hans Møller Wraamann - 0412 Klostergate 7 - 000 - Tellingskretsoversikt - Folketelling 1885 for 0104 Moss kjøpstad - Digitalarkivet». *www.digitalarkivet.no* **(norsk)**. Besøkt 7. oktober 2019.
2. 1 2 3 4 5  Vogt, Jørgen Herman (1970). *Moss som den var : gamle bilder fra byen*. Moss: Selskabet til Moss bys vel. s. 110.
3. 1 2  «1 Hans Møller Wraamann - 1 - 8 Klostergaden - 7 - Tellingskretsoversikt - Folketelling 1891 for 0104 Moss kjøpstad - Digitalarkivet». *www.digitalarkivet.no* **(norsk)**. Besøkt 7. oktober 2019.
4. 1 2 3  «Dødsattest Hans Møller Wraamann».
5. ↑  «Hans Wraamann - Digitale samlinger». *www.kb.dk*. Besøkt 7. oktober 2019.
6. 1 2 3 4 5 6  «Kirkebøker: SAO, Rygge prestekontor Kirkebøker, F/Fa/L0004: Ministerialbok nr. 4, 1836-1851, s. 202 - Skanna arkiver - Arkivverket». *media.digitalarkivet.no*. Besøkt 7. oktober 2019.
7. 1 2  «Dødsattest Hans Nicolai Wraamann». Besøkt 07.10.2019.
8. ↑  «Skarmyra». *www.mosshistorielag.no*. Besøkt 7. oktober 2019.
9. 1 2 3  «Folketelling Flensburg 1803 Hans Nicolai Wraamann».
10. 1 2  «Folketelling Flensburg 1803 Anna Margaretha Møller». 1803.
11. ↑  «Dødsattest Anna Margaretha Wraamann». 1821.
12. 1 2  «Folketelling Flensburg 1803 Hans Nicolai Wraamann». 1803.
13. ↑  «Dødsattest Hans Nicolai Wraamann». 1841.
14. 1 2  «Paul Møller Wraamann». *geni\_family\_tree* **(engelsk)**. Besøkt 7. oktober 2019.
15. ↑  «Jens Wraamann». *geni\_family\_tree* **(engelsk)**. Besøkt 7. oktober 2019.
16. ↑  «Dødsattest Jens Wraamann» (PDF). 1834.
17. ↑  «Fødsels- og dåpsattest Hans Møller Wraamann» (PDF). 1800.
18. ↑  «Dødsattest Hans Møller Wraamann». 1802.
19. ↑  «Folketelling Flensburg 1803 Maria Wraamann». 1803.
20. ↑  «Fødselsattest Maria Wraamann» (PDF). 1797.
21. ↑  «Fødsels- og dåpsattest Rosina Wraamann» (PDF). 1805.
22. ↑  «Dødsattest Rosina Maria Wraamann» (PDF). 1807.
23. 1 2  «002 Elen Marie Wraamann - 0412 Klostergate 7 - 000 - Tellingskretsoversikt - Folketelling 1885 for 0104 Moss kjøpstad - Digitalarkivet». *www.digitalarkivet.no* **(norsk)**. Besøkt 7. oktober 2019.
24. 1 2  «Dødsattest Elen Marie Wraamann» (PDF). 1888. Besøkt 08.10.2019.
25. ↑  «Asmus Dyreborg Wraamann Fødsels- og dåpsattest». 1833.
26. 1 2  «Dødsattest Asmus Dyreborg Wraamann» (PDF). 1886.
27. 1 2 3  «001 Asmus Wraamann - 0063 Radet - 002 - Tellingskretsoversikt - Folketelling 1875 for 0104B Moss prestegjeld, Moss kjøpstad - Digitalarkivet». *www.digitalarkivet.no* **(norsk)**. Besøkt 7. oktober 2019.
28. 1 2 3  «Skarmyra». *www.mosshistorielag.no*. Besøkt 7. oktober 2019.
29. ↑  «001 Anders Oluf Schulstock - 01 - 0019 Klostergate 12 - 009 - Teljingskretsoversikt - Folketelling 1910 for 0104 Moss kjøpstad - Digitalarkivet». *www.digitalarkivet.no* **(norsk)**. Besøkt 7. oktober 2019.
30. ↑  «Forventa levealder, Norge 1820-1990». *folk.uib.no*. Arkivert fra originalen 9. august 2020. Besøkt 7. oktober 2019.

|  |  |
| --- | --- |
| Oppslagsverk/autoritetsdata | Historisk befolkningsregister
 |